На основу члана 26. Одлуке о јавним расправама („Службени лист општине Косјерић“, бр. 6/2020), Општинско веће општине Косјерић на седници одржаној 23. новембра 2022. године, доноси

**ОДЛУКУ**  
**О ПОКРЕТАЊУ ПОСТУПКА ЈАВНЕ РАСПРАВЕ**

1. Јавна расправа се спроводи о Нацрту Одлуке о буџету општине Косјерић за 2023. годину.
2. Јавна расправа ће се одржати дана  09.12.2022. године у сали број 3. у приземљу општине Косјерић, са почетком у 08,00 часова, а примедбе, предлози и сугестије могу се достављати од 08.12.2022. године, на писарници Општинске управе у приземљу до почетка одржавања јавне расправе.
3. Јавна расправа се организује са циљем прибављања предлога, примедби и сугестија грађана о Нацрту Одлуке о буџету општине Косјерић за 2023. годину и то:  
   Истицањем Нацрта Одлуке о буџету општине Косјерић за 2023. годину на сајту и огласној табли општине Косјерић.
4. Општинско веће утврђује јавни позив грађанима, стручној и осталој јавности за учешће у јавној расправи који је саставни део овог Нацрта. Јавни позив се објављује на сајту општине Косјерић.
5. За реализацију ове Одлуке задужује се Одељење за привреду, ЛЕР, финансије и буџет Општинске управе општине Косјерић.
6. По спроведеној јавној расправи Одељење за привреду, ЛЕР, финансије и буџет ће размотрити предлоге, примедбе јавности и сачинити извештај о спроведеној јавној расправи која се доставља Општинском већу општине Косјерић заједно са Нацртом Одлуке о буџету општине Косјерић за 2023. годину.

**ОПШТИНСКО ВЕЋЕ ОПШТИНЕ КОСЈЕРИЋ**  
Број 400-140/2022

У Косјерићу 23. новембра 2022. године

**Председник Општинског већа с.р.**

                                                                Жарко Ђокић